Aalborg Stiftstidende, 1844-09-25
Mandagen den 30te Septbr. agte Deres Maj. Kongen og Dronningen at reise fra Boller over Snoghøi og Middelfart til Odense, hvor indtræffes den 1ste October, den 7de October fortsættes Reisen over Nyborg og Korsør directe til Sorgenfri. (Berl. Td.)"Kiel. Corresp." beretter om de forskjellige Høitideligheder ved den Kieler-Altonaske Jernbanes Aabning, den 18de ds. Kl. 7 om Morgenen forsamlede sig i Altona, i den med Flag og Blomster smykkede Banegaard, de indbudne Medlemmer af Landets høiere Collegier, mange andre Embedsmænd, Directeurerne for de nærmeste Jernbaner, samt Repræsentanterne fra de Stæder og Communer, der særdeles have interesseret sig for Foretagendet. Efterat Prinds-Statholderen var indtruffen, og en Jubelhymne afsjungen, holdt den første Bane-Directeur, Hr. Arnemann, en Tale, ved hvis Slutning Banen erklæredes for aabnet og oplæstes et kgl. Rescript, hvori Bane-Directionen og Ingenieuren Hr. Dietz tilkjendegives Hs. Majestæts allerhøieste Tilfredshed. Prindsen overrakte derhos Hr. Arnemann Dannebrogordenens Ridderkors. Kl. 8 begyndte Festfarten, med et Tog af 12 Vogne, førte af de med Blomsterguirlander smykkede Locomotiver Kiel og Germania". Med største Orden og Punctlighed bleve de 14 Mile til Kiel tilbagelagte i næppe 3 Timer. Paa Holde- og Stationspuncterne var allevegne beredt en festlig Modtagelse. Kl. 11 ankom Toget til den interimistiske Banegaard ved Kiel, hvor en umaadelig Mængde Mennesker havde forsamlet sig og hvorfra Toget hilsedes med Kanontorden og Jubelraab. Vogne holdt her i Beredskab, for at føre de ankomne Gjæster igjennem Staden, hvis Huse fordetmeste vare prydede med Flag og Blomster, ned til Havnen, hvor der ved Hol steenbroen var opreist en smagfuld Triumphbue, hvis ene Side havde en versificeret Jnscription, der tydede paa: at man nu snart vilde kunne fare paa Jernbaner fra Kiel lige til Triest. Under Salut af de i Havnen liggende Skibe embarquerede Selskabet sig fra Broen paa en tille Flotille af 30, med Flag festligt smykkede Baade, og roede, ledsaget af to Musikcorpser, over til Dusternbrook, hvor der var anrettet en Dejenner, der oplivedes ved Sangforeningens muntre Viser. Efter tvende her tilbragte glade Timer tiltraadtes Tilbageveien til Kiel, deels tillands, deels tilvands. Farten paa Jernbanen til Altona gik nu atter for sig med samme Punctlighed, som til Kiel. Kl. 6 var man tilbage i den Altonaer Banegaard, hvor en talløs Menneskemasse ventede Festtoget. Kl. 7 begyndte, i den dertil indrettede Festhalle, Dineren, hvori henved 400 Personer deeltoge og talrige Skaaler bleve udbragte. Henved Kl. 11 adskiltes Forsamlingen i den muntreste Stemning. Endeel af Selskabet begav sig derfra til den Rainvilleske Have, hvor Sangforeningen, i Anledning af Kongens Fødselsdag, havde arrangeret en Fest. For Bane-Personalet og Arbeiderne var om Aftenen foranstaltet en Collation. En halv Time efter Festtogets Afgang om Morgenen fra Altona afgik ogsaa et Extratog, bestaaende af 20 Waggons, til Kiel I disse Dage ere, ifølge "Loll. Falst. Stiftstid." i Lolland solgte Troelsbygaarden i Søllested Sogn med Areal af 136 Tdr. Land foruden Besætning, for 14,500 Rbd., til Hr. O. Schulz fra Nykjøbing, samt Arvefæste-Eiendommen Bruunsvang i Vesterborg Sogn, med et Areal af 120 Tdr. Land, samt Besætning og Jnventarium, for 13,800 Rbd. til Hr. H. Heegaard fra Kjøbenhavn.